पणजीः गोंय पर्यटन उदरगत म्हामंडळा वतीन (जीटीडीसी) आयतार 2 जुलयाक तांबडीसुर्ल हांगां भगवान महावीर अभयारण्यातल्या घसघश्याच्या वाठारांत पावसाळी पांय भ्रमण (ट्रेकिंग) आयोजीत केलां. हे मोहिमेंत वांटो घेवपी तांबडीसुर्लच्या पुरातन शीव मंदिराक भेट दितले.
 तांबडीसुर्ल घसघसो 50 मीटर उंचाये वयल्यान पडटा. व्हो सगळो वाठार सैम सोबीत आसा. दिसपट्टे जीणेंतल्यान मन प्रसन्न करपाक व्हो वाठार सामको बरो आसा. वाटेर ल्हान वझरे व्हांवतात. ह्या वाठारांत पांय भ्रमण करप हें एके तरेचें आव्हान आसता. तांबडीसुर्ल शीव मंदिर सावन घसघसो 90 मिनटांचे वाटेर आसा. ह्या पांय भ्रमणांत वांटो घेवपी शारिरीक नदरेन फीट आसपाक जाय.
 पांय भ्रमणांत वांटो घेतल्लांयक दनपारां शिवराक आनी मांसाहारी जेवण दितले. प्रवेश फी जेवण, येरादारी धरून दरेकी 1200 रुपये आसा. बस 2 जुलयाक म्हापशें रेसिडन्सी कडल्यान सकाळीं 7. 15 आनी मडगांव रेसिडन्सी कडल्यान 7 वरांचेस पणजे येतली. पणजेच्या पर्यटन भवना कडल्यान सकाळीं 7. 45 बस तांबडीसुर्ल वतली. पोरणे गोंय, बाणस्तारी, फर्मागुडी आनी फोडें हांगच्यान पांय भ्रमणा खातीर येतल्यांक घेतले. ट्रेकर्सांनी रेनविअर, ट्रेकिंग बूट, स्नेक्स आनी दूर्बिण घेवन येवचें पडटलें. बुकिंगा खातीर अनील दलाल, जीटीडीसी 9422057704, 8379022215 हाचे कडेन संपर्क सादचो अशें कळीत केला. goa-tourism. com हे वेबसायटीचेर ऑनलायन बुकिंग करपाक मेळटले.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 